Kniven gik gennem jakken og ramte ham også på kroppen på højre side af brystet - dog kun med et overfladisk snitsår på fire centimeter. En 21-årig mand fra Aalborg og en ven til ham blev kort tid efter anholdt af politiet, da vidner havde beskrevet bilen, de kørte væk i. Knivofret sad sammen med tre andre personer i bilen med sidespejlet. Den 21-årige, der har en reststraf og i øvrigt er kendt af politiet for lignende voldssager, rykkede døren op til bilen og stak den 24-årige med kniven, mens han stadig sad i bilen. Den 21-årige bliver søndag fremstillet i et grundlovsforhør. Politiet leder stadig efter en mulig medgerningsmand på 16 år, som stod sammen med gruppen på fortovet.

Opsummering:
En 24-årig mand blev natten til søndag stukket med en kniv, fordi han sad i en bil, som kort forinden var kommet til at strejfe en anden mand med sidespejlet på gaden i Vesterå i Aalborg.